Document ID: /roh_data/filtered/Bilingualer_Corpus_interleaved-it-rm.jsonl.gz/1245

This is a text translated from Italian to Rumantsch Grischun.
Il Governo raccomanda di respingere l'iniziativa popolare per un fondo di innovazione per i Grigioni

Il Governo grigionese propone al Gran Consiglio di raccomandare al Popolo il rigetto dell'iniziativa popolare cantonale per un fondo di innovazione per i Grigioni. Il Governo ha licenziato all'attenzione del Gran Consiglio il relativo messaggio, che verrà discusso nella sessione di agosto 2007.

Nell'aprile 2005 i Giovani PPDC Grigioni avevano lanciato un'iniziativa per la costituzione di un fondo di innovazione per i Grigioni, finanziato con i ricavi finanziari straordinari della Banca Cantonale Grigione. L'iniziativa popolare per un "Fondo di innovazione per i Grigioni" è stata depositata alla Cancelleria dello Stato il 27 marzo 2006 ed è riuscita con 3'219 firme valide. L'iniziativa formula in modo relativamente ampio lo scopo di utilizzazione dei fondi, che devono essere impiegati "a favore di progetti straordinari con particolare valore aggiunto, forza innovativa e sostenibilità per il futuro a più lungo termine dei Grigioni e della sua economia pubblica".

Come scrive il Governo nella sua presa di posizione, i cinque progetti innovativi previsti dal Gran Consiglio e dal Governo coincidono in ampia misura con lo scopo dell'iniziativa. Nella sessione di giugno 2006 il Gran Consiglio si era occupato dell'utilizzo per progetti innovativi dei ricavi finanziari straordinari della Banca Cantonale Grigione e aveva deciso di utilizzare i fondi pari a circa 100 milioni di franchi per una fondazione per l'innovazione, lo sviluppo e la ricerca (30 mio.), per il rinnovo del materiale rotabile della Ferrovia Retica (22 mio.), per la riforma delle strutture comunali (20 mio.), per strutture turistiche concorrenziali (18 mio.) e per nuovi collegamenti di trasporto (10 mio.). Per la realizzazione dei progetti "Fondazione per l'innovazione, lo sviluppo e la ricerca" e "Nuovi collegamenti di trasporto" il Governo ha nel frattempo sottoposto al Gran Consiglio un messaggio relativo alla revisione della legge sulla promozione dello sviluppo economico nel Cantone dei Grigioni. Con questa revisione vengono create le basi giuridiche per questi due progetti innovativi. Il Gran Consiglio discuterà l'affare nella sessione di aprile 2007.

Benché nel mese di dicembre 2006 si siano tenuti colloqui tra il Governo e il comitato d'iniziativa, quest'ultimo ha deciso di non ritirare per il momento l'iniziativa. Secondo le dichiarazioni degli iniziativisti, il ritiro avverrà soltanto dopo l'approvazione della revisione parziale della legge sulla promozione dello sviluppo economico nel Cantone dei Grigioni da parte del Gran Consiglio nella sessione di aprile 2007, se il Gran Consiglio seguirà le proposte del Governo. Ciononostante il Governo è obbligato per legge a licenziare, entro il 27 marzo 2007, all'attenzione del Gran Consiglio il messaggio relativo all'iniziativa. Dato che i progetti proposti coincidono in ampia misura con lo scopo dell'iniziativa, il Governo rinuncia a presentare una proposta supplementare rispettivamente una controproposta.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 08.03.2007

La regenza recumonda da refusar l'iniziativa dal pievel per in fond d'innovaziun per il Grischun

La regenza grischuna propona al cussegl grond da recumandar al pievel da refusar l'iniziativa chantunala dal pievel per in fond d'innovaziun per il Grischun. La regenza ha deliberà la missiva correspundenta per mauns dal cussegl grond. Igl è previs da tractar questa fatschenta durant la sessiun d'avust 2007.

L'avrigl 2005 aveva la giuvna PCD dal Grischun lantschà ina iniziativa per stgaffir in fond d'innovaziun per il Grischun. Quel duai vegnir finanzià or dal retgav finanzial extraordinari da la banca chantunala grischuna. L'iniziativa dal pievel per in "fond d'innovaziun per il Grischun" è vegnida inoltrada ils 27 da mars 2006 a la chanzlia chantunala ed è reussida cun 3'219 suttascripziuns. L'iniziativa formulescha l'intent da duvrar ils meds finanzials èn moda relativamain vasta. Ils meds finanzials duain vegnir utilisads "a favur da projects extraordinaris da valur agiuntada, da forza innovativa e da persistenza particulara per l'avegnir dal Grischun e da sia economia publica, e quai cun in'orientaziun a lunga vista".

Sco quai che la regenza scriva en sia missiva, èn ils projects ch'èn previs dal cussegl grond e da la regenza per gronda part identics cun l'intent da l'iniziativa. La sessiun da zercladur 2006 ha il cussegl grond tractà l'utilisaziun dal retgav finanzial extraordinari da la banca chantunala grischuna per projects innovativs. El ha concludi da duvrar ils meds finanzials da circa 100 milliuns francs per ina fundaziun per innovaziun, per svilup e per perscrutaziun (30 milliuns francs), per la renovaziun dals vaguns da la viafier retica (22 milliuns francs), per la refurma da las structuras communalas (20 milliuns francs), per structuras turisticas cumpetitivas (18 milliuns francs) e per novas colliaziuns da traffic (10 milliuns francs). Per realisar ils projects "fundaziun per innovaziun, per svilup e per perscrutaziun" e "novas colliaziuns da traffic" ha la regenza suttamess en il fratemp al cussegl grond ina missiva davart la revisiun parziala da la lescha per promover il svilup economic en il chantun Grischun. En quella vegn reglada la basa giuridica per quests dus projects innovativs. Il cussegl grond vegn a tractar questa fatschenta durant la sessiun d'avrigl 2007.

Schebain ch'igl ha dà il december 2006 discurs da la regenza cun il comité d'iniziativa, insista quel per entant sin l'iniziativa. Tenor las explicaziuns da las iniziantas e dals iniziants duai l'iniziativa vegnir retratga pir, suenter che la revisiun parziala da la lescha per promover il svilup economic en il chantun Grischun è vegnida deliberada dal cussegl grond durant la sessiun d'avrigl 2007, e quai en cas ch'il cussegl grond suonda las propostas da la regenza. Tuttina è la regenza obligada tenor la lescha da deliberar la missiva correspundenta davart l'iniziativa per mauns dal cussegl grond fin il pli tard ils 27 da mars 2007. Perquai ch'ils projects proponids èn per gronda part identics cun l'intent da l'iniziativa, desista la regenza da far ina proposta supplementara respectivamain ina cuntraproposta.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 08.03.2007